b'\n_START_ARTICLE_\nPatrick Wolf\n_START_SECTION_\nBiografija\n_START_PARAGRAPH_\nPatrickas Wolfas gim\xc4\x97 \xc5\xa0v. Tomo ligonin\xc4\x97je , piet\xc5\xb3 Londone , meninink\xc5\xb3 \xc5\xa1eimoje, kuri persik\xc4\x97l\xc4\x97 \xc4\xaf London\xc4\x85 netrukus po jo gimimo. Savo muzikin\xc4\xaf lavinim\xc4\x85si jis prad\xc4\x97jo smuiko pamokomis ir ba\xc5\xbeny\xc4\x8dios choru. Pirm\xc4\x85 savo \xc4\xafra\xc5\xa1\xc4\x85 jis pagamino 11-os, o dainas \xc4\xafra\xc5\xa1in\xc4\x97ti su smuiku, balsu ir vargonais savo 4 dain\xc5\xb3 kaset\xc4\x97je prad\xc4\x97jo dvylikos met\xc5\xb3 am\xc5\xbeiaus. Keturiolikos jis prisijung\xc4\x97 ir koncertuodavo su pop art kolektyvu Minty. Po dvej\xc5\xb3 met\xc5\xb3 jis nei\xc5\xa1laik\xc4\x97 baigiam\xc5\xb3j\xc5\xb3 egzamin\xc5\xb3 ir paliko namus. \xc5\xa0iuo periodu Wolfas u\xc5\xbesidirbin\xc4\x97jo pinigus grie\xc5\xbedamas stygini\xc5\xb3 kvartete ir sub\xc5\xabr\xc4\x99s grup\xc4\x99 Maison Crimineaux. Ry\xc5\xa1kus trio buvo sukurtas destruktyvios etikos, slypin\xc4\x8dios u\xc5\xbe baltojo triuk\xc5\xa1mo ir pop muzikos, pagrindu. Jis taip pat ir toliau atskirai \xc4\xafra\xc5\xa1in\xc4\x97jo savo asmeninius k\xc5\xabrinius. Maison Crimineaux koncerte Pary\xc5\xbeiuje dalyvavo elektronin\xc4\x97s muzikos meistras Kristian Robinson (kitaip \xc5\xbeinomas kaip Capitol K), kuris po to pad\xc4\x97jo i\xc5\xa1leisti Wolfo debiutin\xc4\xaf album\xc4\x85 Lycantrophy.\n_START_SECTION_\nLycanthropy ir Wind in the Wires\n_START_PARAGRAPH_\nWolfo nuolatinis ra\xc5\xa1ymas ir \xc4\xafra\xc5\xa1in\xc4\x97jimas atne\xc5\xa1\xc4\x97 jam Fat Cat Records d\xc4\x97mes\xc4\xaf, kurie apr\xc5\xabpino j\xc4\xaf Atari kompiuteriu ir dain\xc5\xb3 miksavimo pultu. \xc4\xaera\xc5\xa1in\xc4\x97damas Lycantrophy, Wolfas metus studijavo kompozicij\xc4\x85 Trinity muzikos koled\xc5\xbee. Lycantrophy buvo i\xc5\xa1leistas 2003 met\xc5\xb3 vasar\xc4\x85. Jis taip pat kelet\xc4\x85 kart\xc5\xb3 sve\xc4\x8dio teis\xc4\x97mis grojo smuiku kartu su Chicks on Speed ir The Hidden Kameras. Vokie\xc4\x8di\xc5\xb3 \xc4\xafra\xc5\xa1\xc5\xb3 kompanija Tomlab v\xc4\x97liau i\xc5\xa1leido album\xc4\x85 Jungtin\xc4\x97se Amerikos Valstijose ir visoje Europoje. Jo antrasis albumas, Wind in the Wires, pasirod\xc4\x99s 2005-aisiais, \xc4\xafkv\xc4\x97ptas Patricko kornvalieti\xc5\xa1k\xc5\xb3 ir airi\xc5\xa1k\xc5\xb3 \xc5\xa1akn\xc5\xb3, ir i\xc5\xa1leistas tos pa\xc4\x8dios \xc4\xafra\xc5\xa1\xc5\xb3 kompanijos kaip ir Lycantrophy buvo taip pat palankiai pripa\xc5\xbeintas kritik\xc5\xb3. Singlas Tristan, paremtas Kornvalio legenda Tristram of Lyonesse, sulauk\xc4\x97 didelio kritik\xc5\xb3 d\xc4\x97mesio ir tapo daugelio gerb\xc4\x97j\xc5\xb3 m\xc4\x97gstamiausiu k\xc5\xabriniu.\n_START_SECTION_\nThe Magic Position\n_START_PARAGRAPH_\nPo Wind In The Wires s\xc4\x97km\xc4\x97s, 2005-aisiais Wolf\xe2\x80\x98as pasira\xc5\xa1\xc4\x97 sutart\xc4\xaf su Loog ir prad\xc4\x97jo \xc4\xafra\xc5\xa1in\xc4\x97ti savo tre\xc4\x8di\xc4\x85j\xc4\xaf album\xc4\x85, The Magic Position, kuriame taip pat pasirod\xc4\x97 Marianne Faithfull ir Edward Larrikin i\xc5\xa1 Larricin Love . Prastos kokyb\xc4\x97s albumo versija nutek\xc4\x97jo \xc4\xaf internet\xc4\x85 2007 met\xc5\xb3 sausio 3-i\xc4\x85 dien\xc4\x85. Albumas, oficialiai i\xc5\xa1leistas vasario 26-\xc4\x85, buvo i\xc5\xa1girtas kritik\xc5\xb3 ir susilauk\xc4\x97 nema\xc5\xbeesn\xc4\x97s komercin\xc4\x97s s\xc4\x97km\xc4\x97s negu ankstesnieji \xc4\xafra\xc5\xa1ai. The Magic Position JAV buvo i\xc5\xa1leistas Low Altitude Records t\xc5\xb3 pa\xc4\x8di\xc5\xb3 met\xc5\xb3 gegu\xc5\xbe\xc4\x97s 1-\xc4\x85j\xc4\x85. Albume vyravo meil\xc4\x97s temos, kadangi dauguma dain\xc5\xb3 buvo para\xc5\xa1ytos pasibaigus ilgai trukusiems artimiems santykiams. 2007-\xc5\xb3j\xc5\xb3 saus\xc4\xaf pirmieji \xc5\xa1e\xc5\xa1i videoklipai tapo prieinami per iTunes, kaip ir gyvi pasirodymai (\xc4\xafskaitant ir sen\xc4\x85, ir nauj\xc4\x85 med\xc5\xbeiag\xc4\x85) bei interviu. Wolfas albumo populiarinimui sureng\xc4\x97 koncert\xc5\xb3 tur\xc4\x85 \xc5\xa0iaur\xc4\x97s Amerikoje, Europoje, Japonijoje ir Australijoje, u\xc5\xbebaigdamas j\xc4\xaf dviem koncertais Londono Shepherd Bush Empire arenoje, \xc4\xaf kuriuos bilietai i\xc5\xa1kart buvo i\xc5\xa1pirkti.\n_START_SECTION_\nThe Bachelor ir Lupercalia\n_START_PARAGRAPH_\nWolfas prad\xc4\x97jo dirbti su kitu savo albumu, i\xc5\xa1 prad\xc5\xbei\xc5\xb3 pavadintu Battle, i\xc5\xa1kart kai u\xc5\xbesibaig\xc4\x97 The Magic Position turas. Albumas pirmiausia buvo \xc4\xafsivaizduotas kaip politinis albumas. V\xc4\x97liau \xc4\xafra\xc5\xa1o mintis pasikeit\xc4\x97 \xc4\xaf depresij\xc4\x85, kuri\xc4\x85 Wolfas patyr\xc4\x97 turo metu. Ta\xc4\x8diau, prie\xc5\xa1 gr\xc4\xaf\xc5\xbetant \xc4\xaf studij\xc4\x85, Wolfas \xc4\xafsimyl\xc4\x97jo, ir v\xc4\x97l pakeit\xc4\x99s albumo krypt\xc4\xaf, jis tur\xc4\x97jo pakankamai med\xc5\xbeiagos dviem \xc4\xafra\xc5\xa1ams. 2008 m. gruod\xc5\xbeio 10-\xc4\x85 Wolfas su Universal Records NME paskelb\xc4\x97 savo plan\xc4\x85 po \xc2\xa310 parduoti albumo akcijas bandstocks.com: \xe2\x80\x9cI\xc5\xa1 esm\xc4\x97s, j\xc5\xabs galite investuoti \xc4\xaf albumo u\xc5\xbebaigim\xc4\x85 ir gamyb\xc4\x85, ir tada gaunate jo akcij\xc4\x85. Taigi j\xc5\xabs beveik tampate \xc4\xafra\xc5\xa1\xc5\xb3 kompanijos dalimi, lyg albumo nuosavyb\xc4\x97s bendrininkas\xe2\x80\x9c.". 2009-\xc5\xb3j\xc5\xb3 vasario 12-\xc4\x85, Wolfas paskelb\xc4\x97, kad du diskai vadinsis The Bachelor ir Lupercalia. The Bachelor singlas Vulture, buvo i\xc5\xa1leistas baland\xc5\xbeio 2-\xc4\x85j\xc4\x85. Antrasis singlas, Hard Times, buvo i\xc5\xa1leistas 2009-uj\xc5\xb3 liepos 6-\xc4\x85j\xc4\x85. The Bachelor buvo i\xc5\xa1leistas 2009-\xc5\xb3j\xc5\xb3 bir\xc5\xbeelio 1-\xc4\x85. Lupercalia i\xc5\xa1leistas 2011-aisiais.\n_START_SECTION_\nAsmeninis gyvenimas\n_START_PARAGRAPH_\n2007-\xc5\xb3 met\xc5\xb3 vasario 27-\xc4\x85, per interviu su thelondonpaper, Wolfui buvo i\xc5\xa1keltas klausimas d\xc4\x97l jo seksualin\xc4\x97s orientacijos: \xe2\x80\x9eTaip pat, kaip a\xc5\xa1 ne\xc5\xbeinau ar mano \xc5\xa1e\xc5\xa1tasis albumas bus death metal ar vaik\xc5\xb3 pop, a\xc5\xa1 ne\xc5\xbeinau ar man lemta nugyventi savo gyvenim\xc4\x85 su arkliu, moterimi ar vyru. Tai padaro gyvenim\xc4\x85 lengvesn\xc4\xaf\xe2\x80\x9c. 2007-\xc5\xb3j\xc5\xb3 liepos 5-\xc4\x85j\xc4\x85 per interviu su Sydney Star Observer, jis patvirtino savo orientacij\xc4\x85: \xe2\x80\x9eMano seksualumas yra liberalus. A\xc5\xa1 \xc4\xafsimyliu ir vyrus, ir moteris. A\xc5\xa1 manau, galima vadinti mane biseksualiu. Man patinka myl\xc4\x97tis ir \xc4\xafsimyl\xc4\x97ti \xe2\x80\x93 man nepatinka duoti vard\xc5\xb3 savo seksualumui\xe2\x80\x9c. 2008-\xc5\xb3j\xc5\xb3 rugs\xc4\x97j\xc4\xaf Wolfas patvirtino, kad jis buvo sumu\xc5\xa1tas apsauginink\xc5\xb3 Madonos koncerte d\xc4\x97l bu\xc4\x8diavimosi su savo vaikinu. Jis sak\xc4\x97 Electroqueer: \xe2\x80\x9eJie i\xc5\xa1temp\xc4\x97 mus lauk ir surakino, o tada lauke sumu\xc5\xa1\xc4\x97. Jie pamat\xc4\x97 mus per filmavimo kameras\xe2\x80\x9c.\n_START_SECTION_\nModelio karjera\n_START_PARAGRAPH_\nWolf\xe2\x80\x98as, kartu su The Paddingtons, Edward Larrinkin ir The View, 2007-\xc5\xb3j\xc5\xb3 rugpj\xc5\xabt\xc4\xaf pasirod\xc4\x97 Mario Testino fotografij\xc5\xb3 serijoje kaip Burberry kompanijos dalis. Wolfas taip pat dirbo su daug dizaineri\xc5\xb3 Londono mados savait\xc4\x97je 2009-aisias'